钦定古今图书集成/明伦汇编/氏族典/第430卷 > 赵公岘
## 钦定古今图书集成/明伦汇编/氏族典/第430卷 > 赵公岘

按《万姓统谱》：“公岘，字唐卿。绍兴间知顺昌县。廉明勤
敏，而政尚宽简，庭无留讼。岁歉辄发廪赈贷，民不乏
食。有辛大者谋窃发，愬者踵至，公岘阳叱之以为妄，
众皆愕然，密遣擒捕，尽获其党。民有停柩者，谕之葬，
而贫甚不能举者，则官助其费。修学养士，文风大变。”
张魏公帅闽，荐于朝，遂改秩去。